Správa zo zahraničnej pracovnej cesty 
1.  Účastník ZPC:
Alexandra Bitušíková, doc. PhDr., CSc., Univerzita Mateja Bela, Rektorát, Národná 12, 97401 Banská Bystrica, VŠ učiteľka, prorektorka pre vedu a výskum,  znalosť jazykov anglicky, nemecky, rusky 

2.  Zahraničná pracovná cesta:
Belgicko, Brusel, 7.-9. marca 2016, Európska komisia, účasť na Programovom výbore H2020 – SC6, financovanie cestovných nákladov – Európska komisia, hotel a iné – MŠVVaŠ 

3.  Rámcový program pobytu:
Do Bruselu som cestovala 7. marca večer, pretože program výboru sa začínal 8. marca o 9.00 hod. a trval do 17.00 hod. Po Programovom výbore večer o 18.00 som mala stretnutie s Mgr. D. Strakom (SLORD) kvôli pripravovaným aktivitám v rámci SK PRES (najmä v súvislosti s konferenciou o mladých vedcoch 13. júna 2016 a následnou Deklaráciou) a na ďalší deň 9. marca o 9.30 som mala stretnutie s p. S. Rohanovou z DG R&I, ktorá je project officer projektu predsedníckej konferencie SK PRES o sociálnych a humanitných vedách, ktorý odborne pripravujem.   

4.  Stručný priebeh rokovaní, resp.  študijného pobytu:

Cieľom Programového výboru H2020 v SC6 (Inclusive, Innovative and Reflective Societies) bolo:
-	Zhodnotenie doterajších výziev v SC6 (malá úspešnosť, veľmi veľa účastníkov – 2413 projektových partnerov, 11 návrhov zo všetkých podaných v sociálnych a humanitných vedách z SR; diskutovalo sa o návrhu väčšiny ČŠ podporovať radšej viac menších projektov v každej výzve než 1 projekt – súčasný stav totiž vedie k veľkej demotivácii vedcov vstupovať do H2020;
-	Detaily a uzávierka ďalších výziev (2. 2. 2017);
-	Pilotný projekt EK-SC6 – zaviesť dvojstupňové hodnotenie v oblasti CULT-COOP v roku 2017 (t.j. stručný projekt s 2 kritériami – excellence and impact – v prvom štádiu, v prípade úspešnosti dopracovanie projektu);
-	Update Pracovného programu – WP 2017:  doplnenie témy Migration;
-	Predstavenie tematických priorít členských štátov a EK na ďalší WP 2018-2020 (podrobný zoznam tematických priorít a následná diskusia) – členské štáty ocenili, ze EK vzala do úvahy ich návrhy a spracovala ich do programu, ktorý je dobrým základom pre ďalší pracovný program
-	Procesy, ako sa ďalší WP bude pripravovať (s príspevkom Advisory Group on SSH, Foresight Group, DG Connect, Stakeholders Report)
-	Výstupy európskej konferencie o migrácii (február 2016)
-	Informácia o European Capital of Innovation (navrhované mestá)
-	Informácia o plánovaných programových výboroch 
-	Informácia o identifikovaných medzerách vo výskume:
o	 migrácia a integrácia
o	 demografické zmeny a nezamenstnanosť
o	 úloha umenia a médií
o	 Identity a hodnoty
o	 Radikalizácia spoločnosti, migrantov i hosťujúcich spoločenstiev  
-	Informácia o plánovaných programových výboroch a ich agende (2.6., 28.7., 18.10. a 15.12. 2016)
	 
Rokovanie s Mgr. D.Strakom (SLORD): príprava konferencie o mladých vedcoch (13. 6. 2016, Brusel) a deklarácia, ktorá bude predstavená v rámci SK PRES – A. Bitušíková bude aktívnou účastníčkou, zapojenou do vedenia jednej časti programu

Rokovanie so Sylviou Rohanovou (EK): podrobná diskusia o projekte predsedníckej konferencie o sociálnych a humanitných vedách a jednotlivých fázach procesu prípravy a organizácie konferencie (A. Bitušíková zodpovedá za odbornú časť konferencie, prípravu projektu a organizáciu procesu v úzkej súčinnosti s MŠVVaŠ – p. Demkovou a p. Červeňákovou, ako aj s p. Sándorom a Kuruczom zo Stálej reprezentácie SR v Bruseli) 

5.  Odporúčané závery:
Pripraviť dokument pre EK, ku ktorým navrhovaným témam WP 2018-20 sa SR prikláňa, zodp. A. Bitušíková (do konca marca 2016)

6.   Prehľad prinesenej dokumentácie a miesto jej uloženia
7.   Osobitne vyhodnotený očakávaný prínos ZPC
ZPC mala významný prínos z hľadiska informovanosti a následnej pripravenosti 
slovenskej akademickej a vedeckej obce zapojiť sa aktívne do ďalších výziev H2020-
SC6 a prípravy WP 2018-20. 

8.    Spôsob zverejnenia výsledkov ZPC, prenos získaných informácií
(podľa charakteru a potreby), príp. adresár osôb a  organizácií, ktorým sa správa zaslala
Súhlasím so zverejnením správy na internete

Správu vypracovala: doc. PhDr. Alexandra Bitušíková, CSc.
Dátum: 17. 3. 2016
Správu schválil:  meno a podpis nadriadeného
 
Poznámka:
Správu zo ZPC je potrebné vypracovať do 10 dní od jej ukončenia a v papierovej aj elektronickej forme (rtf. formát) predložiť na Sekciu medzinárodnej spolupráce MŠVVaŠ SR.